หากจะหยุดพักกินยาคุม ประมาณ1-2ด.หากมีอะไรกับแฟนมีโอกาสท้องไหมคะ "หรือว่ายังมีฤทธิ์ของยาคุมอยู่" พอดีมีอาการวิงเวียนหน้ามืด พร้อมกับมีสิวขึ้นบริเวณหน้าเยอะผิดปกติ และก็ประจำเดือนมานิดเดียว ก็เลยว่าจะลองพักกินยาคุมดูค่ะ หยุดยาแล้วจะมีผลไหมคะ รบกวนด้วยนะคะ🥺
สวัสดีค่ะงานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้การกินยาคุมจะมีผลป้องกันการตั้งครรภ์ในตอนที่กินยาคุมเท่านั้น หากหยุดกินยาคุมไป ในรอบเดือนถัดไปก็มีโอกาสตั้งครรภ์ได้ตามปกติดังนั้นถ้าจะหยุดใช้ยาคุมเนื่องจากผลข้างเคียงใดๆ ควรจะต้องใช้วิธีการคุมกำเนิดอื่นๆเช่นใส่ถุงยางอนามัยแทน หรือถ้ามีผลข้างเคียงจากยาคุมแบบปกติเยอะ อาจจะลองเป็นยาคุมชนิดฮอร์โมนต่ำเพื่อลดผลข้างเคียงเหล่านี้ลงได้เช่นกัน